Vlugte vertraag by OR TamboFoto: @steve_hofmeyr, Twitter Talle vlugte is Dinsdagmiddag weens gure weer by OR Tambo Internasionale Lughawe in Johannesburg vertraag. ŉ Woordvoerder vir die lughawe het op die amptelike Twitter-rekening bekend gemaak dat die vlugte slegs vertraag word, maar dat die aktiwiteit by die lughawe nie opgeskort is nie. “Aangesien dit slegs weens swak sig veroorsaak word, word ŉ amptelike verklaring nie uitgereik nie,” het die woordvoerder gesê. Steve Hofmeyr het op sy Twitter-rekening geskryf: “Heerlike chaos by OR Tambo. Vlugte gekanselleer. Hekke verander. En wie wil nou op ‘n ‘vertraagde’ vliegtuig klim?” Alle vlugte is tans weer op skedule.